recursal/SuperWikiNEXT-32B huggingface dataset:
ארגוניט
**ארגוניט** (נקרא על שם המקום בו זוהה לראשונה, אראגון בספרד) הוא מינרל קרבונטי הבנוי מסידן פחמתי (CaCO3), והוא פולימורף של קלציט. לשניהם מבנה כימי זהה אך מבנה גבישי שונה. הארגוניט הוא צורה בלתי יציבה של סידן פחמתי, והוא מותמר לקלציט בטמפרטורה של 470°C. אפילו בטמפרטורה רגילה ובלחץ סטנדרטי הופך הארגוניט תוך 107 עד 108 שנים לקלציט. משום כך ניתן לעיתים למצוא קלציט שהוא פסאודומורף (המתחפש לצורה של מישהו אחר) של ארגוניט שבתהליך ההתמרה קיבל את צורת הגביש שהחליף. במגע עם חומצת מלח דלילה מגיב הארגוניט בתסיסה ובפליטת גז פחמן דו-חמצני.

המינרל יכול להופיע בצורת עמודים או סיבים ולעיתים הארגוניט מתפצל ויוצר ענפים דמויי זקיפים המכונים "flos-ferri" (פרחי ברזל), כינוי שניתן לתצורה בשל העובדה שנתגלתה בסמוך למכרות ברזל בקרינתיה. בסלובקיה מצויה מערה טבעית (Ochtinská aragonitová jaskyňa) שנוצרה בתוך ארגוניט. בארצות הברית מוצאים את התצורה הזקיפית של ארגוניט במערת קרלסבד.

ארגוניט נוצר באופן טבעי כמעט בכל הקונכיות של רכיכות ימיות, כמו גם בימים ובמערות כמשקע אנאורגני. השכבה המבריקה שיש לצדפות של המאובנים הקרויים אמוניטים עשויה ארגוניט, והיא המקור לחומר הססגוני הקרוי אמוליט. אמוליט הוא בעיקר ארגוניט בתוספת מעט זיהומים ההופכים אותו לססגוני ויקר ערך כאבן חן. "שוהם מקסיקני" הוא כינוי לתצורת משקע של ארגוניט שהיא דמוית שיש והמשמשת לגילוף ולמטרות קישוט.

ראו גם
------

* חלוץ המחקר בתחום הביומינרליזציה היינץ אדולף לוונשטאם

קישורים חיצוניים
----------------

ויקישיתוף מדיה וקבצים בנושא **ארגוניט** בוויקישיתוף
* ארגוניט באתר webmineral

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph499491

 |
**יוֹהַאן ווֹלפְגַנג דוֹבֵּרֶיינֶר** (בגרמנית: **Johann Wolfgang Döbereiner**; ‏13 בדצמבר 1780 - 24 במרץ 1849) היה כימאי גרמני המפורסם בגילוי מחזוריות מספר יסודות כימיים.

חייו
----

נולד בעיר הוף שבנסיכות ביירויות לאב שעבד כעגלון. הוא לא למד באופן מסודר, היה עוזרו של רוקח במינכברג - תפקיד שאיפשר לו לקרוא ולבקר בהרצאות מדעיות. בהמשך על מנת לקבל רישיון לניהול בית מרקחת מ-1800–1803 הוא למד מדעי טבע בשטרסבורג אז בצרפת.
בחזרתו הוא לא הצליח לפתוח עסק אך בעקבות הכרת מקצוענים בפרסומיו על שיפור תהליכי קבלת תרכובות שונות ב-1810 בעזרת גתה הוא הוזמן לעבוד כפרופסור באוניברסיטת יינה.

פועלו
-----

מצית דובריינר
ב-1821 הוא הצליח לבודד חומצה אצטית על ידי חמצון כוהל בנוכחות פלטינה וב-1823 דיווח על התלקחות של מימן בנוכחות פלטינה ספוגית בעקבותיה המציא את אחד המצתים הראשונים הידוע בעקבותיו כמנורת דובריינר. שתי העבודות הללו יחד עם עבודותיו של האמפרי דייווי התחילו ענף כימיית קאטליזות. במחקרו שהתחיל ב-1829 גילה מחזוריות ועקביות בתכונותיהם של קבוצות יסודות. כך הוא מצא שהמשקל האטומי של ליתיום ואשלגן קרוב מאוד לזה של נתרן וכך גם לעוד יסודות כאשר צפיפותם של אותם היסודות גם כן מסתדרת באופן זהה. השלישיות הללו נקראו בהמשך "טריאדות (שלישיות) דובריינר".

בנוסף עשה ניסויים על מנת לבודד אֵקַאבּוֹרוֹן אותו החשיב כריפוי למחלת הכלבת. הצליח לבודד פורפורל, היה אחד הראשונים להשתמש בפלטינה כזרז לתגובות כימיות, עסק בתהליכי צביעת בדים, חקר תהליכי תסיסה.

יוהאן וולפגנג פון גתה, שהיה חברו, גם ביקר בהרצאותיו כל שבוע והשתמש בתאוריות אפיניות כבסיס לנובלה "Die Wahlverwandtschaften" ("אפיניות הבחירה") מ-1809.
נפטר ביינה שהשתייכה אז לדוכסות סקסוניה-ויימאר-אייזנך.

קישורים חיצוניים
----------------

ויקישיתוף מדיה וקבצים בנושא **יוהאן וולפגנג דובריינר** בוויקישיתוף
* יוהאן וולפגנג דובריינר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275156305171
* GND: 118526189
* ISNI: 0000 0000 6631 5217
* LCCN: n83059236
* NKC: nlk20000084603
* NLG: 241620
* NTA: 06901650X
* SELIBR: 184273
* SNAC: w6hh73qz
* SUDOC: 137298315
* VcBA: 495/116371
* VIAF: 62340086
* WorldCat: lccn-n83059236

 |
**ארמיית העמק** (באנגלית: **Army of the Valley**) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

היסטוריה
--------

במהלך המצור על פיטסבורג, שאף מפקד כוחות הקונפדרציה רוברט אי לי להקל מעט את המצור באמצעות הסטת חלק מכוחות האיחוד שצרו על העיר. כמו כן הוא היה מודאג מאוד מהתקדמותם המהירה של כוחות האיחוד במערכת עמק השננדואה - אשר היווה מקור אספקה חשוב עבורו. הוא הגה תוכנית נועזת לפתור את שתי הבעיות בו זמנית. ב-12 ביוני 1864 הוא הפריש מכוחותיו את הקורפוס ה-2 ושינה את שמו ל"ארמיית העמק". הוא מינה את ג'ובל ארלי כמפקד הארמייה. מטרתו של ארלי הייתה לחצות את עמק השננדואה, ואז לעבור את נהר הפוטומוק אל מרילנד ולאיים על בולטימור או וושינגטון די סי.

עם זאת, תקוותם של לי וארלי לחצות את עמק השננדואה במהירות לא התממשה כאשר גנרל האיחוד דייוויד האנטר זיהה את התנועה ומיהר לשלוח כוחות לעמק לקדם את פניו של ארלי. בעמק השננדואה, פגשו יחידות ארמיית העמק יחידות נוספות בפיקודו של ג'ון ברקינרידג', והללו הסתפחו אל ארמיית העמק. הארמייה הצליחה להתקדם צפונה וניצחה את כוחות האיחוד בקרב מונוקאצ'י. ב-11 ביולי פלשה הארמייה לשטחי מדינות האיחוד, ובמשך יומיים איימה על וושינגטון לפני שנאלצה לסגת. ב-24 ביולי היא חזרה לעמק השננדואה, וזכתה בניצחון נוסף בקרב קרנסטאון השני. ארלי שלח יחידות פרשים בפיקודו של ג'ון מקאוסלנד, אשר הציתו חלקים ניכרים מהעיר צ'מברסבורג כנקמה על שריפת המכון הצבאי של וירג'יניה בידי כוחות הצפון.

בסוף יולי, נשיא ארצות הברית אברהם לינקולן, נפגש עם מפקד צבאו יוליסס גרנט כדי לדון בהשמדת ארמיית העמק. האנטר הודח מהפיקוד ובמקומו הובא לזירה פיליפ שרידן. לאחר סדרת קרבות קשים, נאלצה ארמיית העמק לסגת דרומה וכעת לא היוותה איום משמעותי על האיחוד. הארמייה התדלדלה בהדרגה, ורבים מאנשיה נהרגו או ערקו. ב-27 בפברואר 1865 פתח שרידן במתקפה אחרונה כנגד ארמיית העמק ליד וינסבורו. 1,500 מחיילי הארמייה נפלו בשבי, והשאר נפוצו לכל רוח. ארלי הצליח להימלט, אולם לי פיטר אותו מהשירות.

קישורים חיצוניים
----------------

* ארמיית העמק באתר אנציקלופדיית וירג'יניה
פירוש נוסף ערך זה עוסק במכל גדול שמשמש בדרך כלל להעברה או לאחסון של פריטים. אם התכוונתם למשמעות אחרת, ראו ארגז (פירושונים).
ארגז להובלת תחמושת
ארגז בסגנון מסגרת פתוחה עבור אופניים
**ארגז** הוא מכל גדול שמשמש בדרך כלל להעברה או לאחסון של פריטים. על פי רוב הארגז עשוי מעץ, אך ישנם ארגזים גם מפלדה, אלומיניום ופלסטיק. ישנם ארגזים ייעודיים אשר מתוכננים עבור מוצרים ספציפיים. לעיתים קרובות ארגזים אלו מאפשרים גם שימוש חוזר. לדוגמה, "ארגזי בקבוקים" חלב, משקאות קלים.

אטימולוגיה
----------

מקור המילה ארגז הוא בשפה הפלישתית.

ארגזי עץ
--------

ארגזי עץ
לארגז עץ מבנה בעל יכולת של תמיכה עצמית מבנה. כדי שמיכל עץ יהיה ארגז כל שש פאותיו צריכות להתחבר באופן שמחזק את העמידות של הארגז.  בלשון הדיבור המונח ארגז עץ יכול להתייחס גם לקופסה מעץ.

ארגזים אחרים
------------

ארגזי בקבוקים המיועדים לשימוש חוזר
ארגזי חלב וארגזי בקבוקים הם סוג של אריזות לשימוש חוזר שנועדו לשלוח את הסחורה לחנויות ולהביא בחזרה את הבקבוקים הריקים ליצרן. על פי רוב ארגזים אלו מעוצבים מפלסטיק כדי לעמוד במספר רב של משלוחים מסוג זה. נעשה שימוש גם בארגזי פלסטיק.

### ארגז לחם

 ערך מורחב – **ארגז לחם**  

ארגז לחם הוא ארון קטן המיועד לשמירת לחם. מטרת ארגז הלחם היא לשמור על טריות הלחם כדי שלא יתייבש ולהגן עליו מפני חרקים. ארגזי הלחם יוצרו בעבר בעיקר מעץ או בדיל. בהמשך יוצרו ארגזי לחם עם ציפוי אמייל. על מנת לסייע בשמירת טריות פרוסות לחם היה מי שהציע לייצר ארגז לחם עם קפיצים להחזקת פרוסות צמודות זו לזו.

ראו גם
------

* מארז
* קופסה

לקריאה נוספת
------------

* Yam, K. L. "Encyclopedia of Packaging Technology", John Wiley & Sons, 2009, מסת"ב 978-0-470-08704-6
* McKinlay, A. H. "Transport Packaging",IoPP, 2004

קישורים חיצוניים
----------------

ויקישיתוף מדיה וקבצים בנושא **ארגז** בוויקישיתוף

הערות שוליים
------------

1. ↑  See, for example, "Patentability, Bottle-Crate", U.S. Patent Office, 1914 (216 O.G. 1238).
2. ↑  See, for example, the Woolsey Crate, patent US2160631.
3. ↑  מאוריסיו אזרצקי, הפלישתים: מוצאם ותרבותם, רב היבטיים על ארץ ישראל. ‏22 בינואר 2009
4. ↑  Mary Ellen Snodgrass, Encyclopedia of kitchen history, page 116
5. ↑  ארגז לחם עם סכין מגנטי, דבר, 1 ביולי 1960
6. ↑  US patent 1,732,643

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10676167

 |
*Odontaspis noronhai*
**כריש חול גדול-עין** (שם מדעי: ***Odontaspis noronhai***) הוא מין נדיר של כריש ממשפחת כרישי חול שבסדרה דמויי עמלץ. הוא קרובו לסוג של המין כריש חול קטן-שיניים.

מאפיינים
--------

כריש זה נתפס באורך של 3.3 מטר לנקבות ו-3.6 מטר לזכרים. הוא בעל גוף כבד עם חרטום בצורת חרוט, עיניים גדולות ללא עפעפיים המותאמות לראייה בחשיכה ולסת מלאה שיניים חדות מאיימות בתחתית הראש. על הגב גיבנת קטנה ומאחוריה 2 סנפירי גב וזנב ארוך ורחב. לכריש קשקשים נוקשים שצבעו אדום כהה עד חום-שחור ולעיתים ישנם פסים שחורים על הסנפירים.

כריש זה כמעט ולא נראה והוא חי בעומק של 60–1,000 מטר מתחת למים. הוא חי בימים טרופיים או ממוזגים חמימים והוא משוטט לו בחיפוש תמידי אחר טרף כמו דגים קטנים יותר ודיונונים, בדרך כלל כשהוא עולה בלילות אל פני המים לתפוס טרף. הדוגמאות שנמצאו ממנו התגלו באוקיינוס האטלנטי במדיירה, דרום ברזיל, טקסס, מזרח פלורידה והרכס המרכז-אטלנטי. באיי סיישל התגלו שיניים שכנראה שייכים למין זה ואולי נמצא גם בים סין הדרומי. באוקיינוס השקט התברר שהוא נודד לאורך איים כמו איי מרשל והוואי.

כריש זה איננו נידוג כמעט, עקב נדירותו והיותו שוכן מים עמוקים. לא ידוע מה מצבו סיכונו בטבע אך הוא נאסר לדיג בחופי ארצות הברית.

קישורים חיצוניים
----------------

ויקישיתוף מדיה וקבצים בנושא **כריש חול גדול-עין** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

הערות שוליים
------------

1. ↑  כריש חול גדול-עין באתר הרשימה האדומה של IUCN

| דמויי עמלץ |
| --- |
| עמלציים | 

|  |  |
| --- | --- |
| קרכרודון | עמלץ לבן |
| עמלץ מאקו | עמלץ כחול • עמלץ ארוך סנפיר |
| למנה | למנה חוטמנית • כריש הסלמון |

 |  |
| כרישי חול | 

|  |  |
| --- | --- |
| כריש-שן | כריש-שן שורי • כריש-שן הודי |
| אודונתספיס | כריש חול קטן-שיניים • כריש חול גדול-עין |

 |
| כרישי גובלין | 

|  |  |
| --- | --- |
| כריש גובלין | כריש גובלין |

 |
| כרישועליים | כרישועל שיטן • כרישועל גדול-עין • כרישועל זנבתן |
| כרישים ענקיים | כריש ענק |
| כרישים גדולי פה | כריש גדול-פה |
| כרישי תנין | כריש תניני |
**סידני בבינו האב** (אנגלית: **Sidney Babineaux Sr**;‏ 27 בספטמבר 1902 - 27 ביולי 1975) היה נגן אקורדיון וזמר אפרו-אמריקאי קריאולי יליד לואיזיאנה, מחלוצי מוזיקת זיידיקו(אנ') שנוצרה במפגש בין הבלוז למוזיקת קייג'ון וקריאולית מלואיזיאנה.

ביוגרפיה
--------

בבינו נולד בשנת באכדיה, לואיזיאנה, בארצות הברית, כילד החמישי של ברונו מנטור בבינו ושל אֶמֵה לבית לֶדו (Aimée Ledoux).
הוא חי תקופה בוורד ת'רי, אכדיה, ובריין (Rayne), לואיזיאנה.
ניגן באקורדיון בעל שתי שורות ואחר כך שלוש שורות כפתורים ונמנה עם הראשונים שעברו לנגן באקורדיון-פסנתר. הופיע תכופות יחד עם ג'ו פלקון בעיקר בפאבים ומועדוני ריקודים. סגנונו השפיע על קליפטון שנייה. תזמורתו ניגנה גם קטעים בסגנון רגטיים.
קנרה פונטנו ייחס לבבינו את המנגינה "Pine Grove Blues" ׁ(במקור: Ma Négresse) שהתפרסמה בביצועו של נייתן אבשייר.
בשנת 1961 מייסד חברת ההקלטות Arhoolie, כריס סטראכוויץ, הקליט אותו לראשונה בביתו בריין עם הקטע Rayne One Step.

בבינו האב התחתן בשנת 1923 ביישוב קראולי, אקדיה, עם מארי אני אוניבון לבית סונייה. לזוג נולדו שבעה ילדים:סידני הבן, ג'וזף, לורטה ועוד ארבע בנות.
סידני בבינה חי את שנותיו האחרונות ביוניס, סנט לנדרי, לואיזיאנה. שם נפטר בשנת 1975 והובא לקבורה בבית הקברות סנט פול .
סידני בבינו האב היה אחי סבתו של בוזו צ'ייביס.

הקלטות
------

* 1961 - Zydeco ne sont pas salés
* 1989 - Rayne One-Step באלבום Zydeco:the Early Years
* 1990 - J ai été au bal vol. 2

לקריאה נוספת
------------

* J. Snyder ch *Garde ici et garde la bas: Creole Accordion in Louisiana* in Helena Simonett *The Accordion in the Americas* University of Illinois Press 2012
* Michael Tisserand - *The Kingdom of Zydeco*, Simon and Schuster 2016

קישורים חיצוניים
----------------

* סידני בבינו, באתר Discogs (באנגלית)
* באתר הגניאלוגי ancestors - family search
* find a grave
* Kevin Fontenot - 64 parishes about Boozoo Chavis
* על הסרט של ז'אן פייר ברונו

באתר של פטריק פרמו Patrick Frémeaux - Dedans le Sud de la Louisiane Les haricots sont pas salés (Louisiana Blues)

* מוזיקה של בבינו בדיסקוגס

הערות שוליים
------------

1. ↑  K.Fontenot
2. ↑  P.Frémeaux
3. ↑  J.Snyder עמ' 76
4. ↑  J.Snyder עמ' 76
5. ↑  M.Tisserand
**כריש לבן-אף** (שם מדעי: ***Nasolamia velox***) הוא מין של דג סחוס ממשפחת הכרישיים והוא המין היחיד בסוגו, הקרוב מעט לכריש כחול או לסוג כריש עקב מבנה ראש דומה.

תיאור
-----

המין חי באזורים הטרופיים באוקיינוס השקט לחופי אמריקה בין פרו לבאחה קליפורניה ודרום קליפורניה בעומקים רדודים של 15 עד 200 מטרים.

זהו כריש קטן יחסית באורך 1.5 מטר בממוצע. הוא בעל גוונים אפורים בהירים ובטן לבנה עם חוטם לבן וארוך בעל כתם שחור לאורכו. הלסתות קצרות ובעלות שיניים משוננות בעלות רכסים צרים. הוא בעל זוג סנפירי גב, כשהקדמי גדול בהרבה מהאחורי ובעל סנפיר שת וזנב ממוזלג ארוך. הנקבות משריצות עד 5 צאצאים חיים, הנולדים באורך 55 סנטימטרים.

כריש זה חי לרוב בגפו והוא שוכן בקרקעית הים החופית לרוב באזורים חוליים או בוציים ובשוניות. הכריש ניזון מלהקות דגים וסרטנים שהוא לוכד.

מין זה מצוי בסכנת הכחדה עקב דיג יתר מצד האדם.

גלריית תמונות
-------------

* 
* 
*

קישורים חיצוניים
----------------

ויקישיתוף מדיה וקבצים בנושא **כריש לבן-אף** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

הערות שוליים
------------

1. ↑  כריש לבן-אף באתר הרשימה האדומה של IUCN
**כריש גלאפגוס** (שם מדעי: *Carcharhinus galapagensis*) הוא מין של דג סחוס גדול ממשפחת הכרישיים, השוחה ברחבי האוקיינוס הפתוח ומגיע לשוניות וחופים מבודדים באיים באוקיינוס.

מאפיינים
--------

לכריש גלאפגוס מבנה גוף וסנפירים כמו לרוב הכרישים שמובלט בעיקר בסנפיר הגב המעוגל בקצה. כריש זה נחשב לציד חברתי שאוכל בעיקר דגים קטנים, אבל יש לו מוניטין של חיה תוקפנית שעלולה לטרוף אנשים, אף שאינם טורפים אנשים כלל.

הכריש חי ומתרבה בשוניות באיים שונים, בין השאר באיי גלאפגוס, אליהם הוא מגיע הרבה ומכאן שמו.

אורכו 3-3.7 מטר, ומשקלו עד 195 ק"ג. כריש גלאפגוס ניזון בעיקר מדגי קרקעית ומדיונונים. לעיתים הפרטים הגדולים יצודו גם איגואנות ים, אריות ים, כרישים קטנים יותר ואפילו אשפה. הם צדים בעיקר בקבוצות בשונית בלילה, אז רב הדגים נחים.

הטורפים העיקריים שלהם הם הקטלן ועמלץ לבן, אך שניהם אינם נפוצים באיים מרוחקים. עם זאת האויב העיקרי שלו הוא האדם שצד את הכרישים ומזהם את הימים והשוניות הנדירות.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **כריש גלאפגוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  כריש גלאפגוס באתר הרשימה האדומה של IUCN
בגאומטריה קומבינטורית, **סידור ישרים** הוא מערכת מסומנת של ישרים במישור האוקלידי או הפרויקטיבי, שכל שניים מהם נחתכים. מערכות כאלה נלמדות באמצעות מודלים קומבינטוריים כגון סידורים של פסאודו-ישרים (ראו להלן). ההכללה לסידור של על-מישורים מופיעה בהקשרים שונים בגאומטריה אלגברית ובתורת החבורות, למשל בהצגות של חבורות קוקסטר. משפט Folkman-Lawrence מספק קשר בין סידורי ישרים (ופסאודו-ישרים) לבין מטרואידים.

פסאודו-ישרים
------------

**פסאודו-ישר** הוא מסילה חלקה ופשוטה במישור, המשיקה באינסוף ובמינוס אינסוף לשני ישרים מקבילים. פסאודו-ישרים מאפשרים ללמוד את התכונות הקומבינטוריות של סידור ישרים, תוך הרפיה של אילוצים גאומטריים. כמה מהשאלות העיקריות בתחום זה נוגעות למידה שבה אפשר לממש סידור של פסאודו-ישרים באמצעות ישרים.

סידור של פסאודו-ישרים הוא מערכת מסומנת של פסאודו-ישרים, שבה כל זוג פסאודו-ישרים נפגש בדיוק פעם אחת, ובה הם חוצים זה את זה. סידור שבו כל הפסאודו-ישרים נפגשים בנקודה אחת נקרא **עפרון** (pencil), והוא נחשב לטריוויאלי. סידור של פסאודו-ישרים משרה **קומפלקס תאי** שהקודקודים שלו הם התחומים המתקבלים מהוצאת הסידור מן המישור, והקשתות שלו מחברות תחומים שיש להם שפה משותפת (שאינה נקודה). שני סידורים שהקומפלקסים שלהם איזומורפיים נקראים **איזומורפיים**. נקודות החיתוך הן **קודקודים** של הסידור. קודקוד שנפגשים בו בדיוק שני פסאודו-ישרים הוא **קודקוד פשוט**; קודקוד שאינו פשוט הוא **קודקוד מרובה**. סידור שכל הקודקודים שלו פשוטים הוא **סידור פשוט**. ידוע שהלוגריתם של מספר הסידורים האפשריים של n פסאודו-ישרים חסום בין שתי כפולות חיוביות של n^2.

סידור שבו כל אחד מהפסאודו-ישרים הוא מונוטוני בציר ה-x נקרא **סידור אוקלידי**.

סידור אוקלידי שבו כל אחד מן הפסאודו-ישרים מקביל לציר ה-x בכל מקום פרט לסביבה של הקודקודים נקרא **דיאגרמת תיילים** (wiring diagram) או **רשת מיון פרימיטיבית**. כל סידור של פסאודו-ישרים איזומורפי לדיאגרמת תיילים.

סידור של פסאודו-ישרים הוא **בר-מתיחה** (stretchable) אם הוא איזומורפי לסידור ישרים. כל סידור של עד 8 ישרים ניתן למתיחה, אבל יש סידור פשוט ב-9 פסאודו-ישרים שאינו כזה. כל סידור שהתאים שלו משולשים ומרובעים (ואפילו אם יש תא אחד גדול יותר -) הוא ניתן למתיחה. ההכרעה האם סידור פשוט ניתן למתיחה היא NP-קשה.

תמורות
------

כאשר מטילים סידור של פסאודו-ישרים על ישר קבוע, מתקבלת בכל נקודה של הישר תמורה של המסילות, המתארת את מרחקן המכוון מן הישר. התמורה משתנה על ידי החלפה של כמה מסילות סמוכות בכל קודקוד. התמורות המתקבלות באינסוף ובמינוס אינסוף מנוגדות זו לזו. הסתכלות פרויקטיבית מאפשרת להשלים את סדרת התמורות על ידי תמורות מנוגדות, והמעבר בחזרה למישור האוקלידי, הכרוך בבחירת "הנקודה באינסוף", משמעו חיתוך של מעגל התמורות במקום כלשהו. סדרה כזו של תמורות נקראת **סדרה מותרת** (allowable sequence).

תחומים קמורים
-------------

תהי p נקודה מחוץ לפסאודו-ישרים המרכיבים סידור A. ה-**p-קמור** של תת-סידור B כולל את הישרים ש-B מפריד ביניהם לבין p. משפט Helly ומשפט Tverberg עוסקים בהרחבת סידור פסאודו-ישרים נתון על-ידי פסאודו-ישר הנמצא ב-p-קמור של נקודה נתונה.

הערות שוליים
------------

1. ↑  Euclidean arrangements of n pseudolines with one n-gon are stretchable, 2011
**כריש יתדי** (שם מדעי: ***Rhizoprionodon acutus***) הוא מין של דמוי-כריש ממשפחת הכרישיים החי לאורך מזרח האוקיינוס האטלנטי והאזור האינדו-פסיפי בטווח שבין פורטוגל לדרום אפריקה ומזרחה עד סין, יפן, אינדונזיה וצפון אוסטרליה. לרוב הוא חי במים חמימים ורדודים כשבכמה אזורים הוא עולה למים מתוקים ובקמבודיה אף נצפה חי במי נהרות.

מאפיינים
--------

לכריש יתדי מבנה רזה וארוך. אורכו הממוצע 80 עד 110 ס"מ ומשקלו 10 עד 17 ק"ג. פרטים גדולים מגיעים לאורך 178 ס"מ ומשקל של 22 ק"ג. לרוב הנקבות כבדות יותר מהזכרים. הכריש בעל גוונים אפורים עד סגולים-אפורים מלמעלה, לבן מלמטה והצידיים אפורים בהירים. הוא בעל עיניים גדולות, חוטם מוארך ופה בעל שורת שיניים חרוטיות המותאמות לתפיסת טרף. מסביב ללסת בולטים שישה חורי זימים. סנפירי החזה חדים ומשולשים וסנפיר הגב הקדמי גבוה וחרוטי כשסנפיר קטן נוסף מזדקר מצידי הזנב. הכריש משריץ צאצאים חיים, בין אחד לשמונה בהתאם למיקום ולעונה.

כריש זה נע לבד או בחבורות קטנות במים הרדודים הטרופיים בעומק של 200 מטרים בממוצע ומחפש במים עכורים או חוליים ולעיתים גם בכרי אצות או עשב ימי טרף של חסילונים, דגי גרם טרופיים וחלזונות ימיים. הטורפים העיקריים שלו הם כריש שחור-שוליים, כריש שחור-שוליים אוסטרלי וטורפים ימיים.

הכריש מצוי בסכנה עקב דיג יתר לבשרו והיתפסות ברשתות וכיום מצוי בסכנת הכחדה.

קישורים חיצוניים
----------------

ויקישיתוף מדיה וקבצים בנושא **כריש יתדי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  כריש יתדי באתר הרשימה האדומה של IUCN
**בעקבות המקצועות שנעלמים מן העולם** הוא מיזם חברתי העוסק בתיעוד וחשיפה למקצועות העבר, בעלי מלאכה, אומנים וחנויות ותיקות בתחומים שהולכים ונעלמים בשל היבוא הזול והשינויים הטכנולוגיים שתופסים את מקומם של בעלי המלאכות. המיזם פועל מאז שנת 2015 בשתי זרועות: זרוע וולנטרית העוסקת בתיעוד וצילום מקצועי והפצת הידע לציבור הרחב בעזרת עבודת יח"צ ופעילות מול עיתונאים וגופי תקשורת. פעילות זאת נעשית בכל רחבי הארץ. בנוסף, ישנה זרוע כלכלית המקיימת מגוון של סיורים בעסקים בתל אביב. פעילות זאת מסייעת למיזם לממן את פעילותו ומאפשרת לבעלי העסקים חשיפה ללקוחות חדשים.

היסטוריה
--------

מיטל כץ הייתה מעצבת אופנה במשך 16 שנים עד שלא יכלה להתמודד עם היבוא מסין וסגרה את העסק שניהלה. תחושת חוסר הרלוונטיות המקצועית, וההבנה שהיא לא לבד בסיפור הזה, הובילה את כץ בשנת 2015 להקים מיזם לתיעוד של בעלי מקצועות, שעקב השינויים הטכנולוגיים והגלובליים הולכים ונעלמים. במסגרת המיזם מקבלים בעלי המקצועות יום תיעוד חינמי הכולל כתיבת סיפור חייהם וצילומי סטילס מקצועיים הנעשים על ידי הצלמת הדס אדלר. הסיפורים והצילומים מופצים במדיה החברתית ובפניות ישירות לעיתונאים על מנת להעלות את החשיפה לאותם בעלי מקצועות.

במקביל לתהליך התיעוד במסגרת המיזם נוצרו סיורים המיועדים לקהל הרחב. לסיורים יש מטרה כפולה: מימון פעילות המיזם, על מנת לאפשר את המשך קיומו והרחבת הפעילות, והגדלת החשיפה לבעלי המקצוע באופן של חיבור ישיר בין הקהל ובין העסקים. רוב בעלי המלאכה הם מבוגרים, חלקם מעל לגיל 80. בין בעלי המקצועות ניתן למצוא כורך ספרים שעושה את העבודה בצורה ידנית, לחצן ואומן כלי כסף, בית מלאכה לייצור מטקות ושש בש ויצרן מרצפות מצוירות. מלבד החשיפה מסייעים הסיורים לבעלי עסקים, שמגדילים באמצעותם את המכירות. הסיורים, בהם השתתפו למעלה מעשרת אלפים איש, מתקיימים בפורמטים שונים.

כחלק מהרחבת המיזם והרצון להעביר את הידע בצורה חוויתית הופקו לוחות שנה וחוברת צביעה לילדים בה מאוירים חלק מבתי המלאכה. הילדים צריכים לצבוע את בתי המלאכה ולאתר את כלי העבודה המסתתרים באיורים.

קישורים חיצוניים
----------------

* אתר האינטרנט הרשמי של בעקבות המקצועות שנעלמים מן העולם
* סיפורה של המעצבת והיזמית מיטל כץ ומיזם הסיורים החברתי ״מקצועות שנעלמים מן העולם״, סרטון בערוץ "חדשות כאן 11", באתר יוטיוב כתבתו של ויקו אטואן
* כתבה על מפעל האופניים "חרש אופן", סרטון בערוץ "חדשות 12", באתר יוטיוב, 30 ביולי 2020 כתבתו של ציון נאנוס
* מקצועות שנעלמים מהעולם, סדרת כתבות במגזין פורבס ישראל
* יום האישה: 4 יַזָּמֻיּוֹת תיירות בארץ שכדאי להכיר, ynet‏, 7 במרץ 2020
* אתר למנויים בלבד עופר אדרת, מסע בזמן אל הענפים המבטיחים שקרסו והמקצועות שנעלמו, באתר הארץ, 16 באוקטובר 2022

הערות שוליים
------------

1. ↑  יצחק טסלר, סיור: בעקבות מקצועות שנעלמים מן העולם, Mynet, ‏4 ביוני 2018
2. ↑  שירן טל סופרין, המיזם החברתי שמציל את בעלי המלאכה – מקצועות שנעלמים מן העולם, מעריב Touch, 9 בפברואר 2020
3. ↑  אורלי גנוסר, ‏הסנדלר שהציל אותי: מיזם טיולים בין בעלי מקצועות "מפעם", באתר גלובס, 26 באוקטובר 2019
**כריסטר סטנדל** (בשוודית: **Krister Stendahl**;‏ 21 באפריל 1921 – 15 באפריל 2008) היה הוגה דתי שוודי ותאולוג משפיע, שעסק רבות ביחסים בין-דתיים ובדיאלוג נוצרי-יהודי.

ביוגרפיה
--------

סטנדל הוסמך לכמורה בכנסייה של שוודיה ב-1944. בשנת 1954 קיבל תואר דוקטור בלימודי הברית החדשה מאוניברסיטת אופסלה, ואת עבודת הדוקטורט כתב על "אסכולת מתי ושימושה בברית הישנה". לימד בבית הספר לכמורה של אוניברסיטת הרווארד (אנ'), ובין השנים 1968–1979 כיהן כדיקן בית הספר. בשנת 1984 מונה לבישוף של סטוקהולם. בשנת 1989 שב לארצות הברית, ראשית להרווארד ומאוחר יותר לאוניברסיטת ברנדייס.

בשנת 1994 מונה למנהל-שותף של המרכז לסובלנות ולפלורליזם דתי במכון שלום הרטמן בירושלים.

הגות
----

### פאולוס

במאמר פורץ דרך, הציע סטנדל שהגותו של פאולוס לא הופנתה לכל בני האדם, אלא דווקא לגויים. האתגר שעמד בפני פאולוס, לפי סטנדל, היה למצוא מקום למי שאינם חלק מעם ישראל בתוך סיפור הגאולה - והבשורה שלו אינה מופנה מלכתחילה אל היהודים.

### כללי הסובלנות הדתית

סטנדל ידוע כמחברם של שלושה כללים לסובלנות דתית, שהציג לראשונה ב-1985 בסטוקהולם בתגובה להתנגדות חריפה שנשמעה להקמת כנסייה מורמונית במקום.

1. כדי להבין דת אחרת לאשורה, יש לשאול את מאמיניה של אותה דת ולא את מבקריה.

2. לעולם אל תשוו את הטובים שבכם לרעים שבין בני אמונה אחרת.

3. השאירו מקום ל"קנאה קדושה", כך שתוכלו לזהות מרכיבים במסורת דתית אחרת שהייתם חפצים לאמץ ולראות באמונתכם שלכם.

קישורים חיצוניים
----------------

ויקישיתוף מדיה וקבצים בנושא **כריסטר סטנדל** בוויקישיתוף

הערות שוליים
------------

1. ↑  עדי אופיר וישי רוזן-צבי, האם המציא פאולוס הקדוש את הגוי?, באתר הארץ, 12 בספטמבר 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268577405171
* GND: 11727061X
* ISNI: 0000 0000 8077 5439
* LCCN: n50020753
* NKC: uk20201070820
* NLK: KAC2018G3433
* NTA: 073304891
* SELIBR: 208900
* SNAC: w6hk0w20
* SUDOC: 074191845
* VcBA: 495/278315
* VIAF: 62109852
* WorldCat: lccn-n50020753

 |
**קורטני ברת'ולומיו** (באנגלית: **Courtney Bartholomew**; נולדה ב-24 ביוני 1994) היא שחיינית אמריקאית. היא שיאנית העולם בעבר במשחה שליחות 4x100 מטר מעורב לבריכת 25 מטר ושיאנית ארצות הברית בעבר לבריכת 25 במשחה ל-100 מטר גב.

ביוגרפיה
--------

ברת'ולומיו גדלה בהולנד, מישיגן. אביה, צ'ארלס, הוא מהנדס אזרחי ואמה, אן, היא אחות מוסמכת. היא החלה לשחות בגיל 5. היא התאמנה במועדון המקומי בהדרכתו של דונלד קימבל. כיום, היא לומדת באוניברסיטת וירג'יניה.

### 2012

במבחנים האמריקאים לאולימפיאדת לונדון (2012) סיימה ברת'ולומיו במקום 22 במשחה ל-100 מטר גב ובמקום 28 במשחה ל-200 מטר גב.

### 2014

באליפות המכללות (NCAA) שנערכה בשנת 2014 זכתה ברת'ולומיו במדליית ארד במשחה ל-200 יארד גב בתוצאה של 1:50.84 דקות וסיימה במקום חמישי במשחה ל-100 יארד גב בתוצאה של 51.12 שניות.

### 2015

באליפות המכללות שנערכה בשנת 2015 זכתה ברת'ולומיו בשתי מדליית כסף, במשחה ל-100 יארד גב בתוצאה של 50.51 שניות ובמשחה ל-200 יארד גב בתוצאה של 1:49.35 דקות. נוסף לכך, היא סיימה במקום חמישי במשחה ל-200 יארד מעורב אישי בתוצאה של 1:55.71 דקות.

#### שיאנית עולם (בריכת 25 מטר)

בתחרות בין נבחרת ארצות הברית לנבחרת אירופה (בריכת 25 מטר) שנערכה באינדיאנפוליס, אינדיאנה בדצמבר אותה שנה קבעה ברת'ולומיו במשחה שליחות 4x100 מטר מעורב, ביחד עם קייטי מיילי, קלסי וורל, סימון מנואל שיא עולם חדש של 3:45.20 דקות. היא שחתה את סגנון הגב בתוצאה של 56.08 שניות. היא ניצחה במשחה ל-100 מטר גב בשיא ארצות הברית חדש של 55.92 שניות, שיפור לשיא בן ה-4 שנים של נטלי קוגלין (55.97 שניות), לפני מיה נילסן (56.20 שניות). שיאנית העולם קטינקה הוסו סיימה במקום רביעי (57.62 שניות). נוסף לכך, היא סיימה במקום שני במשחה ל-200 מטר גב בתוצאה של 2:01.33 דקות, אחרי שיאנית העולם קטינקה הוסו (1:59.75 דקות) ולפני שיאנית ארצות הברית מליסה פרנקלין בת ארצה (2:01.53 דקות).

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* קורטני ברת'ולומיו(הקישור אינו פעיל), אתר *USA Swimming* (באנגלית)
* קורטני ברת'ולומיו, אתר *Virginia Sports* (באנגלית)
**סינתזה מוחלטת** או **סינתזה טוטלית** (באנגלית: **Total synthesis**) היא סינתזה כימית של מולקולה מורכבת, בדרך כלל חומר טבע, מחומרי גלם פשוטים, וזמינים מסחרית.

באופן היסטורי, הסינתזה המוחלטת התפתחה בד בבד עם הכימיה האורגנית, ושימשה כבמה מרכזית להצגה של מגיבים חדשים, תגובות אורגניות ומתודולוגיות סינתטיות. 

פיתוח של תהליך סינתטי מוחלט, מצריך ידע רב ומעמיק במדע הכימיה האורגנית, בדגש על תגובות אורגניות, טכניקות אנליטיות לזיהוי והפרדה של חומרים, היבטים סטריאוכימיים, שיקולים קינטיים ותרמודינמיים, ובמידה רבה מאוד, יצירתיות וכושר המצאה. בשל כך, הסינתזה המוחלטת, נחשבת בעיני רבים, כפסגה של מדע הכימיה האורגנית.

מטרות
-----

מטרת הסינתזה המוחלטת היא לייצר באופן מלאכותי (סינתטי) מולקולה מורכבת בעלת חשיבות מסחרית, כגון תרופות. בדרך כלל, מולקולת המטרה של הסינתזה המוחלטת תהה חומר טבע שזוהה ובודד ממקור ביולוגי.

היתרון שבביצוע סינתזה מוחלטת עשוי להיות מסחרי, שכן לעיתים קרובות, המקור הביולוגי לחומר הטבע אינו מסוגל לספק את הביקוש לחומר זה, בהיבט של כמות החומר המיוצרת או הקושי הכרוך בבידודו והפקתו מהמקור הביולוגי.

מטרות נוספות, של הסינתזה המוחלטת, עשויה להיות פיתוח שיטות לזיהוי מבנה ופעילות של חומרים, או כחלק מבחינה של תגובה סינתטית חדשה.

תכנון
-----

בדרך כלל מולקולות המטרה של הסינתזה האורגנית הן בעלות מורכבות כימית גבוהה, הבאה לידי ביטוי בכמות הגבוהה של האטומים במולקולה, בריבוי של קבוצות פונקציונליות ובנוכחות של מרכזים כיראליים רבים. סיבות אלו, מחייבות תכנון קפדני וייסודי של הסינתזה (ראו אנליזה רטרו-סינתטית), תוך תשומת לב רבה לכמות השלבים הכוללת ולניצולת הכימית של כל שלב, ובנוסף יש חשיבות קריטית ליכולת לבצע תגובות אסימטריות, או תגובות בעלות עודף אננטיומרי מובהק (ראו סינתזה אסימטרית).

דוגמאות
-------

**הסינתזה המוחלטת של מורפין** **(על ידי Kenner Rice):**

**הערה:** ייצור תעשייתי של מורפין (ושאר נגזרותיו) נעשה בשיטה חצי-סינתטית כשחומר הגלם מופק מפרחי האופיום. הסיבה לכך, קשורה לכלכליות של התהליך הסינתטי המוחלט.

**הסינתזה המוחלטת של Oseltamivir**  **תרופה אנטי ויראלית לטיפול בשפעת - המיושמת באופן תעשייתי:**

ראו גם
------

* סינתזה אורגנית
* אנליזה רטרו-סינתטית
* חומר טבע

קישורים חיצוניים
----------------

ויקישיתוף מדיה וקבצים בנושא **סינתזה מוחלטת** בוויקישיתוף
* סינתזה מוחלטת של מגוון מולקולות
* ארכיון סינתזה מוחלטת(הקישור אינו פעיל), באתר synArchive

הערות שוליים
------------

1. 1 2  K. C. Nicolaou\* and Scott A. Snyder, The essence of total synthesis, ‏August 17, 2004
2. 1 2  K. C. Nicolaou, Organic synthesis: the art and science of replicating the molecules of living nature and creating others like them in the laboratory, ‏2014 Mar 8
**שטיל אנדרה אומודט** (בנורווגית: **Kjetil André Aamodt** (מידע • עזרה); נולד ב-2 בספטמבר 1971), גולש אלפיני נורווגי, אלוף אולימפי, עולמי, ושל גביע העולם. הוא גולש הסקי האלפיני המעוטר ביותר.

ביוגרפיה
--------

אומודט נולד באוסלו. באליפות העולם לנוער, 1990, זכה אומודט ב-3 מדליות זהב ו-2 מדליות כסף, והיה לראשון בהיסטוריה שזוכה בחמש מדליות באותה אליפות העולם לנוער. בין 1991 ל-2006, זכה ב-8 מדליות אולימפיות, יותר מכל גולש אלפיני אחר, וזכה בחמש מדליות זהב באליפויות העולם, כמו גם ב-21 תחרויות במסגרת גביע העולם. אומודט נחשב כגולש השולט בכל סוגי התחרויות, הטכניים והמהירים כאחד. הוא השתתף בכל הענפים השונים של הסקי האלפיני, והוא אחד מחמשת הגולשים האלפינים הגברים שזכו בתחרות בכל אחד מהם.

עשרים המדליות בהן זכה אומודט במשחקים האולימפיים ובאליפויות העולם מהוות שיא. הוא הגולש הצעיר ביותר והמבוגר ביותר שזכה במדליית זהב במשחקים האולימפיים. העקביות הרבה שלו בתחרויות הובילה אותו לשיאים נוספים. במשך 6 שנים, אומודט הוביל את דירוג גביע העולם של כל הזמנים, כשהוא זכה ב-13,252 נק' בין 1989 ל-2006, עד ש-2012 נעקף על ידי בנג'מין רייך. שלישי בדירוג הוא הרמן מאייר. תוצאת שיא אחרת של אומודט היא 231 תוצאות בעשרת המקומות הראשונים בתחרויות בגביע העולם, 19 יותר מ-212 התוצאות שקבע מארק ג'ירארדלי.

אומודט זכה בגביע העולם לשנת 1993-94, וסיים 5 פעמים נוספות במקום השני ופעם נוספת במקום השלישי. מלבד זאת, אומודט זכה פעם אחת בגביע העולם בסלאלום, פעם אחת בגביע העולם בסלאלום ענק, פעם אחת בגביע העולם בסופר-ג'י, וחמש פעמים בגביע העולם בסקי אלפיני משולב.

באוגוסט 2003, 19 מדליות נגנבו מאומודט, כשפורצים פרצו לביתו של אביו. מאוחר יותר אומודט הודיע כי מצא אותן בעזרת אנונימי באינטרנט. היום מוצגות המדליות של אומודט במוזיאון האולימפי הנורווגי בלילהאמר.

ב-6 בינואר 2007, אומודט הכריז בשידור חי על פרישתו, לצד מאות אתלטים אחרים, בחגיגת הספורט הנורווגי לשנת 2006, שם הוא הוכרז כספורטאי השנה בנורווגיה לשנת 2006. 

במאי 2007 קיבל אומודט את מדליית סנט הלווארד מעיריית אוסלו, על "ייצוג נורווגיה ואוסלו באופן יוצא מן הכלל". בהקשר לקמפיין ברשת הטלוויזיה NRK, מונה באוקטובר 2007 לשגריר UNICEF.

אומודט נשוי לשטינה אוסטבולד, ולהם בן ובת. אביו, פין אומודט, הוא מאמן סקי אלפיני.

קישורים חיצוניים
----------------

ויקישיתוף מדיה וקבצים בנושא **שטיל אנדרה אומודט** בוויקישיתוף
* 

* אתר האינטרנט הרשמי של שטיל אנדרה אומודט (בנורווגית)

* שטיל אנדרה אומודט, באתר הוועד האולימפי הבין-לאומי

* שטיל אנדרה אומודט, באתר olympedia.org
* שטיל אנדרה אומודט באתר התאחדות הסקי הבינלאומית

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 5084564
* ISNI: 0000 0003 8476 9599
* LCCN: n2008065473
* SUDOC: 166628956
* VIAF: 277849324
* WorldCat: lccn-n2008065473

 |
חיזיון לאחר הדרשה: יעקב נאבק עם המלאך מאת פול גוגן
**סינתטיזם** הוא סגנון אמנותי ששמו מבוסס על המילה סינתזה, כלומר חיבור בין גורמים קיימים היוצרים משהו חדש. בסגנון זה האומן משלב סגנונות שונים. זרם זה שייך לפוסט-אימפרסיוניזם וקשור גם לקלואזוניזם ולסימבוליזם. הסגנון פותח בסוף המאה ה-19 בצרפת על ידי האומנים פול גוגן ואמיל ברנאר, ששאפו לבטא את העולם הרגשי בשילוב עם העולם המוחשי. הסינתזה אמורה לבוא לידי ביטוי בשילוב של קו המתאר של הדמיות והעצמים הטבעיים, תחושת האמן כלפי הנושא והאמנות האסתטית הטהורה המתבטאת בצבע וצורה וכל זאת ביצירה דו-ממדית מובהקת. גוגן ובנאר הושפעו מסגנונות אומנותיים הרחוקים מהתרבות המערבית כמו הדפסים יפניים המתאפיינים בצבע לוקלי, צורות שטוחות, קו מתאר שחור ועבה ונקודות מבט אלכסוניות. גוגן, שחיפש אחר תחליפים לתרבות המערבית, ראה בסגנון היפני שפה אמנותית שאפשרה לו להתבונן במציאות בדרך חדשנית. אחת מהיצירות הראשונות בהן נראית ההשפעה היפנית הוא החיזיון לאחר הדרשה: יעקב נאבק עם המלאך. 

ראשית הסגנון בשנת 1888, בה הצטרף גוגן לקבוצת אומנים שחיה ופעלה בפונט אוון, כפר בברטאן שבצרפת, אשר קיוו למצוא בכפר את רוח התקופה שקדמה למהפכה התעשייתית. בפונט-אוון פגש גוגן את אמיל ברנאר, שניהם שאפו לבטא את העולם המוחשי בשילוב עם העולם הרגשי והדמיוני. ב-1890 גיבש צייר אחר, מוריס דני (אנ') את מניפסט הזרם.

קישורים חיצוניים
----------------

* אליק מישורי, טבע דומם: מייצוג של חפצים לחפצים של ממש, 2008, כרך א'
* אתר מפגשים מהסוג החזותי, קבוצת הנאבי, עמלנט ומנהל מדע וטכנולוגיה
* מבט אל תצוגות הקבע של מוזיאון ישראל
* גדעון עפרת, השניים מאותו החדר, המחסן של גדעון עפרת
* Dictionary.com
* סינתטיזם, באתר אנציקלופדיה בריטניקה (באנגלית)
**סיס ואוקס** (שם מדעי: ***Chaetura vauxi***) הוא מין של עוף מהיר ממשפחת הסיסיים, החי בטבע באמריקה הצפונית ונודד דרומה לאמריקה המרכזית ולקצה הצפוני של אמריקה הדרומית. הוא קרוי על שם החוקר האמריקאי ויליאם סנסום ואוקס (אנ').

תיאור
-----

סיס זה קטן יחסית, באורך של 10.7 עד 11.2 סנטימטרים ומשקלו עד 18 גרם בלבד. הוא מעופף מהיר ביותר בזכות מבנה כנפיו האווירודינמיות והוא חי בלהקות עצומות שכמעט ואינן נוחתות. ראשו והחלק העליון של גופו ושל כנפיו שחורים בעוד החלק התחתון, הזנב והחזה חומים-בהירים. שני הזוויגים דומים מאוד וחסרי הבדלים בולטים.

תפוצה והתנהגות
--------------

הסיס מצוי בקבוצות החיות מדרום אלסקה עד מרכז קליפורניה, דרום מקסיקו, לצפון חצי האי יוקטן, מזרח פנמה וצפון ונצואלה. האוכלוסיות של מרכז ארצות הברית נודדות דרומה יותר למדינות אמריקה המרכזית. לרוב הם חיים בסביבות יערות מחטניים או נשירים ולעיתים בשטחים פתוחים יותר. הם חיים גם לאורך כמה ערים, העיקרית שבהם היא פורטלנד שבאורגון, שם נמצאת הקהילה הגדולה ביותר שלהם. הסיסים מתקרבים לארובות בבית הספר היסודי צ'פמן באופן קבוע כל שנה, מה שעוזר להם להתחמם מול טפרטורות קפואות בחוץ. בתגובה בית הספר החליט להשתמש במערכות החימום שלו כדי שלא לפגוע בארובה ונעזר במערכות חימום חלופיות. הארובה מיועדת אך ורק עבור הסיסים. הסיסם בתורם מושכים עופות דורסים כמו נץ קופר ובז נודד הממתינים להם בכניסה לארובות. גם עשרות צפרים מגיעים לחזות בהמוני הסיסים כל שנה.

הנקבות מקננות רק בחללי עצים או בחורים טבעיים אחרים, אך גם בארובות ועליות גג. היא מטילה עד 3 ביצים לבנות בין מרץ ליולי.

הסיס הוא עוף להקני הנודד בחבורות שבין 30 פרטים למאות פרטים, לעיתים גם עם סיסים מהמין *Streptoprocne zonaris*. סיסים אלה שועטים במהירות דרך האוויר ופולטים קריאות עזות. הם ניזונים באוויר מחרקים כמו עשים, חיפושיות, צרעות ומטרמיטים ונמלים מכונפים.

### תת-מינים

* *Chaetura vauxi andrei*
* *Chaetura vauxi aphanes*
* *Chaetura vauxi gaumeri*
* *Chaetura vauxi ochropygia*
* *Chaetura vauxi richmondi*
* *Chaetura vauxi tamaulipensis*
* *Chaetura vauxi vauxi*

גלריה
-----

* מושבות ענק של הסיסמושבות ענק של הסיס
* סיסים מתכנסים בארובה לפני שנתםסיסים מתכנסים בארובה לפני שנתם
*

קישורים חיצוניים
----------------

ויקישיתוף מדיה וקבצים בנושא **סיס ואוקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

הערות שוליים
------------

1. ↑  סיס ואוקס באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534702005171

 |
**יוהאן השני, נסיך אנהלט-צרבסט** (בגרמנית: **Johann II. Fürst von Anhalt-Zerbst**; ‏ 1341 - 11 באפריל 1382) היה נסיך גרמני מבית אסקניה, אשר שלט בנסיכות אנהלט-צרבסט.

ביוגרפיה
--------

יוהאן היה בנם הצעיר של אלברכט השני, נסיך אנהלט-צרבסט ואשתו השנייה ביאטריקס מסקסוניה-ויטנברג, בתו של רודולף הראשון, הנסיך הבוחר מסקסוניה.

בשנת 1359 מת אחיו הבכור אלברכט השלישי, נסיך אנהלט-צרבסט, ובשל כך לאחר מות אביו בשנת 1362, ירש יוהאן את הנסיכות, ושלט במשותף עם דודו ולדמאר הראשון, נסיך אנהלט-צרבסט עד מותו בשנת 1368, ולאחר כן שלט עם בן דודו ולדמאר השני, נסיך אנהלט-צרבסט, אשר מת בשנת 1371 ללא יורשים. לאחר מות בן דודו, שלט יוהאן לבדו באנהלט-צרבסט.

ב-11 באפריל 1382 מת יוהאן, ובניו זיגיסמונד, אלברכט וולדמאר ירשו את נחלותיו במשותף.

משפחתו
------

בשנת 1366 התחתן יוהאן עם אליזבת מהנברג-שלאוזינגן, בתו של יוהאן הראשון, רוזן מהנברג-שלאוזינגן, ממנה היו לו ארבעה ילדים:

* אגנס מאנהלט-צרבסט (מתה ב-1392), התחתנה עם בורכארד משארפלאו.
* זיגיסמונד הראשון, נסיך אנהלט-דסאו (1368–1405).
* אלברכט הרביעי, נסיך אנהלט-קתן (מת ב-1423).
* ולדמאר השלישי, נסיך אנהלט-צרבסט (מת ב-1391).
**מלחמת לוב–מצרים** הוא כינויה של תקרית גבול שאירעה בין לוב למצרים בין ה-20 ל-24 ביולי 1977. עקב התקרבותה של מצרים בראשות אנואר סאדאת למערב ועקב שמועות על הסכם שלום קרב בין מצרים לישראל, החלו אלפי אזרחים ואנשי מיליציה עממית לובים לצעוד אל גבול מצרים. התנועה גובתה בירי ארטילרי ותנועת מטוסי קרב מעל שטח מצרים. צבא מצרים הגיב בתקיפות ובעוצמה, הפציץ בסיסי חיל אוויר לובים ונכנס בכוח של שלוש דיוויזיות לתוך שטח לוב, תוך איום כיבוש ערים בשטחה. מעשי האיבה הסתיימו ב-24 ביולי תוך הסכם להסגת הכוחות המצריים אל שטחם.

רקע
---

לאחר עלייתו של אנואר סאדאת לשלטון במצרים ובמיוחד לאחר מלחמת יום כיפור, חל שינוי במדיניות המצרית שכלל התקרבות אל ארצות הברית ואל המערב. זאת בניגוד ללוב, שהמשיכה לדבוק בתמיכה בברית המועצות. שמועות על תחילת מגעים בין מצרים לישראל לקראת הסכם שלום אפשרי עוררו את זעמו של השליט הלובי, מועמר קדאפי, שראה בכך הפרה מצרית של הצהרת ועידת חרטום ("שלושת הלאווים": לא לשלום עם ישראל, לא להכרה בישראל, לא לעריכת משא ומתן עם ישראל).

בתגובה לקרע בין המדינות עלה המתח ביחסים. שגרירויות המדינות הותקפו על ידי מפגינים וב-1 ביוני הורה קדאפי ל-225,000 העובדים המצרים בלוב לשוב לביתם. התסיסה האזרחית לובתה על ידי ממשלת לוב, עד ההצהרה על קיום "צעדה ספונטנית" לקהיר ששיאה היה בגבול מצרים ב-20 ביולי.

לפי דיווח משנת 1978 עולה כי המוסד הישראלי הזהיר ערב המאורעות את ממשלת מצרים מפני כוונות עוינות של לוב וניסיונות של קדאפי לחמם את הגזרה בתקווה למעשי איבה שיגלשו למצרים גופה ויאיימו על יציבות השלטון המצרי.

השתלשלות המאורעות
-----------------

ב-20 ביולי הגיעו אלפי צועדים, אזרחים ואנשי מיליציה אל גבול מצרים מול העיר המצרית סאלום. במקביל לעצירתם בגבול החל צבא לוב בירי ארטילרי ומטוסי מיראז' 5 לובים הוזנקו וטסו בשמי מצרים.

ב-21 ביולי נמשכה המתקפה על סאלום, כאשר גדוד הטנקים ה-9 של צבא לוב חצה את הגבול והתקדם תחת המטרייה האווירית וסיוע ארטילרי.

ב-22 ביולי החלה מתקפת הנגד החריפה. 3 דיוויזיות (אוגדות) של צבא מצרים הדפו את ההתקפה ושעטו אל תוך השטח הלובי. במקביל הפציץ חיל האוויר המצרי יישובים ובסיסי חיל אוויר לובים. ערי הגבול של לוב הושמו תחת מצור מצרי. 

ב-24 ביולי נחתם הסכם הפסקת אש בתיווך נציגי הליגה הערבית, נשיא אלג'יריה הווארי בומדיין ויו"ר אש"ף, יאסר ערפאת. הכוח המצרי נסוג מן השטח הלובי, אך נוצר רושם הרתעתי מצרי.

למצרים נרשמו כ-100 נפגעים (פצועים והרוגים), כמו כן הופלו 6 מטוסים מצריים. ללובים נרשמו כ-400 נפגעים וכן אובדן ציוד רב שכלל 60 טנקים, 40 נגמ"שים, 40 מטוסי מיראז' 5 ומטוס מיג-23 שהושמדו על הקרקע.
באוגוסט נחתם הסכם חילופי שבויים בין המדינות, אירוע שסיים את מצב הלוחמה סופית.

במאמר מערכת של הניו יורק טיימס סוכמה עילת המלחמה בין לוב למצרים: אם אין לערבים את ישראל להילחם בה, הם נלחמים זה בזה.

לקריאה נוספת
------------

* Kenneth M. Pollack, **Arabs at War: Military Effectiveness 1948–91**, University of Nebraska Press, Lincoln and London, 2002, מסת"ב 0-8032-3733-2
* Simons, Geoff (2004). **Libya and the West: From Independence to Lockerbie**, I.B. Tauris. מסת"ב 1-8606-4988-2

קישורים חיצוניים
----------------

* שלמה נקדימון, שלמה נקדימון משרטט את היחסים האישיים שהתפתחו בין מנחם בגין לאנואר סאדאת, באתר הארץ, 10 במרץ 2011
* מלחמת לוב-מצרים באתר מלחמות העולם (באנגלית)

הערות שוליים
------------

1. ↑  הקשרים הסודיים של ישראל טיים, 14 באוגוסט 1978
2. ↑  Marvine Howe, הניו יורק טיימס 24 ביולי 1977
**מורטן ברנגסטראפ אולסן** (בדנית: **Morten Brangstrup Olsen**; נולד ב-24 במאי 1989), המוכר תחת שם הבמה **Faustix**, הוא די ג'יי ומפיק מוזיקלי דני.

הוא היה מועמד מספר פעמים לפרסי המוזיקה הדנית (אנ') ופרסי DeeJay הדני (דנ').‏

קריירה
------

ב-14 בינואר 2014, הוא התארח, ביחד עם אימאנו וקאי, בסינגל "Revolution" של דיפלו. השיר זכה לתואר הקלטה מסוג זהב מ-RIAA.

ב-18 במרץ 2016, הוא הוציא, בשיתוף פעולה עם דייוויד ג'יי, את הסינגל "Come Closer". הסינגל הגיע, בשיאו, למקום ה-27 בדנמרק. כמו כן, השיר זכה באישור הקלטה מסוג זהב מ-IFPI Danmark.

ב-12 באוגוסט 2016, הוא הוציא, בשיתוף פעולה עם ברברה מולקו (אנ'), את הסינגל "Don't U Worry". הסינגל הגיע, בשיאו, למקום ה-40 בדנמרק.

ב-2017, הוא הוציא, בשיתוף פעולה עם אלכסנדר אוסקר, את הסינגל "Somebody New". הסינגל הגיע, בשיאו, למקום ה-34 בדנמרק.

ב-12 באוקטובר 2018, הוא הוציא, בשיתוף פעולה עם ראני, את הסינגל "Crying in The Sun". הסינגל הגיע, בשיאו, למקום ה-36 בדנמרק.

ב-22 באוקטובר 2018, הוא הוציא, בשיתוף פעולה עם עידו בי וצוקי, את הסינגל "Ara".

ב-29 במרץ 2019, הוא הוציא את הסינגל "Thorns". הסינגל הגיע, בשיאו, למקום העשירי בדנמרק.

ב-26 ביולי 2019, הוא הוציא את הסינגל "Need You". הסינגל הגיע, בשיאו, למקום ה-27 בדנמרק.

ב-2019, הוא הוציא, בשיתוף פעולה עם Ude Af Kontrol, את הסינגל "Glemmer Alting". הסינגל הגיע, בשיאו, למקום ה-17 בדנמרק.

ב-27 בדצמבר 2019, הוא הוציא את אלבום האולפן הראשון שלו, *OMG It's 2020*.

ב-27 במרץ 2020, הוא הוציא, בשיתוף פעולה עם סקינז, את הסינגל "Glemmer Alting". הסינגל הגיע, בשיאו, למקום ה-37 בדנמרק.

ב-2020, הוא השתתף, לצד אסטה ביורק איוורסדוטיר (דנ'), בעונה ה-17 של הגרסה הדנית לרוקדים עם כוכבים, Vild med dans (דנ'), והיה המודח הרביעי.

ב-5 בפברואר 2021, הוא הוציא את אלבום האולפן השני שלו, *Happy Place*.

חיים אישיים
-----------

הוא בזוגיות עם הבלוגרית אוקראינית-דנית אירינה אולסן (דנ'). הם התחתנו ב-2019, ולהם שני ילדים (בן ובת).

קישורים חיצוניים
----------------

* Faustix, ברשת החברתית פייסבוק
* Faustix, ברשת החברתית טוויטר
* Faustix, ברשת החברתית אינסטגרם
* Faustix, סרטונים בערוץ היוטיוב
* Faustix, במסד הנתונים הקולנועיים IMDb (באנגלית)
* Faustix, באתר אייטונס (באנגלית)
* Faustix, באתר ספוטיפיי
* Faustix, באתר סאונדקלאוד (באנגלית)
* Faustix, באתר Last.fm (באנגלית)
* Faustix, באתר AllMusic (באנגלית)
* Faustix, באתר MusicBrainz (באנגלית)
* Faustix, באתר דיזר
* Faustix, באתר Discogs (באנגלית)
* Faustix, באתר Genius

הערות שוליים
------------

1. ↑  "De nominerede i kategorien Årets Danske Clubnavn er…". TV2. ארכיון מ-5 במרץ 2017. נבדק ב-4 במרץ 2017. `{{cite web}}`:  (עזרה)
2. ↑  "Nominerede til DDJA 2017". ddja.dk. ארכיון מ-5 במרץ 2017. נבדק ב-4 במרץ 2017. `{{cite web}}`:  (עזרה)
3. ↑  "Hør Diplos nye ep med danske Faustix". Soundvenue. ארכיון מ-5 במרץ 2017. נבדק ב-4 במרץ 2017. `{{cite web}}`:  (עזרה)
4. ↑  "Gold & Platinum - RIAA". ארכיון מ-12 בנובמבר 2020. נבדק ב-26 בדצמבר 2018. `{{cite web}}`:  (עזרה)
5. ↑  Laura Rode Nygaard (22 בספטמבר 2019). "Irina og Faustix er blevet gift: Havde tre forskellige kjoler på". BT. ארכיון מ-22 בספטמבר 2019. נבדק ב-22 בספטמבר 2019. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 590e0489-1241-47b2-9156-3d076645df78
* VIAF: 122163706768829421261
* WorldCat (עם VIAF): 122163706768829421261

 |
**מלחמת נומנטיה** או **המלחמה הקלטיאברית השלישית** היא מלחמה שנערכה באופן בלתי רציף בין הרפובליקה הרומית לבין העיר הלוזיטאנית נומנטיה בשנים 153 - 133 לפנה"ס.

רקע
---

במהלך המלחמה הפונית השנייה כבשה הרפובליקה הרומית שטחים נרחבים בחצי האי האיברי מידי קרתגו. בשנת 197 לפנה"ס חולקה אדמה זו לשני יחידות מנהלתיות, היספניה קיטריור (ספרד הקרובה) והיספניה אולטריור (ספרד הרחוקה), שכל אחת מהן נשלטה על ידי נציב עם סמכות של פרוקונסול. הפרובינקיות החדשות של רומא כללו רק את אזורי החוף המערביים והדרומיים של חצי האי והשלטון בפנים הארץ היה מחוץ לתחומם.

במהלך המאה ה-2 לפנה"ס החלו הרומיים להשתלט בהדרגתיות על היספניה, כאשר השבטים הקלטיאברים והלוזיטאנים נלחמים בהם בנחישות. הסיבות לכיבוש היו רבות: בנוסף לאינטרס הביטחוני שגילתה רומא בשליטה על היספניה, היו לה גם תמריצים כלכליים נרחבים. היספניה הייתה עשירה במשאבי כסף, זהב ואוצרות טבע אחרים. בנוסף, הנציבים שנשלחו אליה השתמשו במשרתם כדי להרוויח עושר פרטי על ידי ביזת שלל מלחמה ועושק. ההתפשטות הרומית ההולכת וגוברת וניצולם המתמשך של תושבי הפרוביניקה על ידי הנציבים הובילו למרידות חוזרות ונשנות מקרב אלה. הרומים הצליח לדכא את ההתמרדויות השונות ובשנת 153 לפנה"ס הגיעו לגבול נהר הדורו.

מהלך המלחמה
-----------

  

נומנטיה הייתה עיר לוזיטאנית ששכנה על נהר הדורו. בשנת 153 לפנה"ס היא הותקפה לראשונה על ידי הרומים אולם הללו נכשלו בניסיון זה ונסוגו ממנה זמנית. לאורך העשור הבא הוכנעו בנות בריתה של העיר אחת אחרי השנייה על ידי הנציבים הרומים השונים, אולם היא עצמה הצליחה לעמוד נגד כוחות אלה. בשנת 137 לפנה"ס הצליח צבא נומנטיה לכתר צבא רומאי בפיקודו של הקונסול גאיוס הוסטוליוס מאנקינוס ולאלץ אותו לחתום על הסכם שלום.

הסנאט הרומי כפר בהסכם השלום ומאניקיוס, שערב בחייו להסכם, נשלח ערום וכבול לנומנטיה. הנומנאטים איבדו את יתרונם הצבאי והבינו שרומא נחושה בדעתה להכניעה.

בשנת 134 לפנה"ס נבחר סקיפיו אימיליאנוס, המנצח המהולל של המלחמה הפונית השלישית, למשרת הקונסול ברומא. הוא נבחר במיוחד כדי לנהל את המלחמה נגד העיר נומנטיה, במטרה להשמידה. עם בואו של סקיפו להיספניה הוא החל בפעולות אימון נוקשות והטיל משמעת כבדה על הצבא הרומי שהוצב שם. לאחר שהצבא הרומי עמד באמות המידה שלו הוא הצעיד אותו לעבר נומנטיה.

לאימיליאנוס היה יתרון מספרי ניכר על מגני העיר הלוזיטאנית, כאשר תחת פיקודו עמד כוח של שני לגיונות רומים, גדודי עזר שגויסו מקרב בעלות הברית באיטליה וכוחות עזר נוספים מקרב שבטי ספרד הכפופים לרומא. בתחילה השמיד אימיליאנוס את בסיס האספקה של הלוזיאטנים ואז הטיל על העיר מצור. העיר הוקפה מצפון ומדרום ומסביבה הוקם דייק. המצור נמשך כשמונה חודשים. לבסוף הכניע הרעב את תושבי העיר והם נכנעו. העיר נשרפה ותושביה השורדים נמכרו לעבדות.

תוצאות המלחמה
-------------

הריסתה המוחלטת של נומנטיה שימשה כצעד הרתעתי ברור כלפי השבטים הקלטיאברים בהיספניה. למרות שהתסיסה בקרב שבטים אלו לא הסתיימה לחלוטין עד ימי אוגוסטוס, המלחמה הייתה אבן דרך ראשית בהשתלטות רומא על חצי האי האיברי וביסוס כוחה שם.

בנוסף, במהלך המלחמה בלט טריבון צבאי צעיר בשם גאיוס מריוס, אדם שישנה את פניה של הרפובליקה ללא הכר.

לקריאה נוספת
------------

* ישראל שצמן, **תולדות הרפובליקה הרומית**, עמודים 197 -202, הוצאת מאגנס
* יובל נח הררי, **קיצור תולדות האנושות** עמודים 192-193

קישורים חיצוניים
----------------

ויקישיתוף מדיה וקבצים בנושא **מלחמת נומנטיה** בוויקישיתוף
**בעלי כֵֿלֵיצֶרות** או **מַלְקוֹחָנִים** (שם מדעי: Chelicerata) הם תת-מערכה במערכת פרוקי-הרגליים.

עם בעלי החיים בתת-מערכה זו נמנים: זנבות חרב (סרטני פרסה), עקרבאים, עכבישאים, קרציות וקרדיות האבק. מקורה של תת-המערכה ביצורים ימיים, ככל הנראה מתקופת הקמבריון, אם כי המאובנים הקדומים ביותר של עקרבי מים שנמצאו תוארכו לתקופת האורדוביק המאוחרת, לפני 445 מיליון שנים לערך. רק ארבעה מינים ימיים שרדו עד ימינו, כולם סוגים של סרטני לימולוס. עד כה, ידועים מעל 77,000 מינים של בעלי כליצרות נושמי אוויר, אך ייתכן שיש עד 500,000 מינים נוספים שעדיין לא זוהו.

אצל בעלי הכליצרות, בדומה לסרטנאים, ממוזגים הראש וגפי הפה עם החזה וגפי התנועה, לחלק אחד הקרוי ראשחזה, או פּרוֹסוֹמַה (מלטינית: פרו - קדמי; סומה - גוף, כלומר החלק הקדמי של הגוף).   
 בראשחזה 6 פרקים ו-6 זוגות גפיים. גפי הפה שמבנם מאפיין את תת-המערכה קרויות כליצרות (chelicerae, מיוונית: χηλή - צבת, κέρας - קרן, בעברית: מַלְקוֹחַיִם), ממלאות את תפקיד הלסתות בחולייתנים ובעזרתן נתפס הטרף ונאכל. הזוג השני קרוי רגלי בחנין (pedipalpi) ומשמש לרוב להליכה, אך אצל העקרביים אלו הן הצבתות המשמשות לתפיסת הטרף. 4 הזוגות הנוספות הן רגליי הליכה.   
 הבטן נמצאת בחלק האחורי של הגוף, והיא מכילה את בלוטות הטוויה (אצל העכבישנים), את המסרקיות (רגליים מנוונות) ואת העוקץ (אצל עקרביים).

מיון
----

תת-המערכה של בעלי הכליצרות, נחלקת לשתי קבוצות: קבוצת Euchelicerata (אאוּ-כֶלִיסֵרָטַה, בתרגום חופשי: בעלי כליצרות של ממש) וקבוצת העכבישנים-הימיים (Pycnogonida).

* תת-מערכת בעלי כליצרות (Chelicerata)
	+ קבוצת **בעלי כליצרות של ממש** (Euchelicerata)
		- מחלקת **עכבישנים** (Arachnida)
			* תת-מחלקת אקריות (Acari)
			* סדרת עקרבישאים (Amblypygi)
			* סדרת עכבישאים (Araneae)
			* סדרת קוצרים (Opiliones)
			* סדרת Palpigradi
			* סדרת דמויי עקרב (Pseudoscorpiones)
			* סדרת Ricinulei
			* סדרת עקרבאים (Scorpiones)
			* סדרת עכשובאים (Solifuga)
			* סדרת Uropygi
		- מחלקת **בעלי כליצרות ימיים** (Merostomata)
			* סדרת זנבות חרב (Xiphosura)
				+ משפחת סרטני פרסה (Limulidae)
	+ קבוצת **העכבישנים הימיים**
		- מחלקת **עכבישנים ימיים** (Pycnogonida)
			* סדרת (Pantopoda)
				+ משפחת Ammotheidae
				+ משפחת Austrodecidae
				+ משפחת Callipallenidae
				+ משפחת Colossendeidae
				+ משפחת Endeidae
				+ משפחת Nymphonidae
				+ משפחת Phoxichilidiidae
				+ משפחת Pycnogonidae
				+ משפחת Tanystylidae

מהרשימה הוצאו קבוצות שנכחדו, והמיון שלהן איננו ברור, כגון עקרבי מים (Eurypterida), Prosomapoda, Planaterga, Dekatriata.

קישורים חיצוניים
----------------

ויקישיתוף מדיה וקבצים בנושא **בעלי כליצרות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph228468

 |
**ציון ציפורה** (במקורות אתיופים: **ציון מוגסה**) הייתה קיסרית אתיופיה ואשתו של הקיסר האתיופי זרע יעקב. נולדה ב-1437 ונרצחה ב-1462.

ביוגרפיה
--------

ציפורה הייתה נסיכה מהממלכה היהודית של ביתא ישראל וככל הנראה השתייכה לשושלת הגדעונים, אשר נישאה לקיסר האתיופי ב-1445 לאחר שזה התאהב בה בשל יופייה, הקיסר דרש מציפורה שתתנצר ואכן היא התנצרה אך רק למראית עין ואימצה את השם "וולטה קדיסן". למרות שלזרע יעקב היו מספר נשים כדוגמת הקיסרית הלני וציפורה הייתה רק אשתו השלישית, בכל זאת היא זו שהייתה האישה החזקה והקיסרית בפועל וכן גם זכתה לכינוי "האם הקיסרית". ציפורה ילדה לקיסר שלושה בנים: אסקל ("צאגה אמלק"), באדה מריאם הקיסר לעתיד ומאדאם. ציפורה הקיסרית המשיכה לנהוג כיהודיה בסתר ותקשרה באופן סמוי עם ביתא ישראל ושימשה למעשה כמרגלת.

במהלך תקופת מלוכתה, קרובי משפחתה היהודים ובראשם המלך גדעון החמישי, השתמשו במידע שהובא להם מציפורה על מנת לפלוש לאתיופיה ולהדיח את הקיסר שהיה נוצרי קנאי. בשנת 1462 הלחימה החלה במה שנודע כמרד ציפורה. תוכניתו של המלך גדעון הייתה לכבוש את האימפריה האתיופית ולהכתיר את בנה של ציפורה, אסקל. המועד שבחרו ביתא ישראל לפלוש לאימפריה הנוצרית היה כאשר הקיסר היה עסוק בלחימה בסולטונות אדאל. המידע על עזיבתו של הקיסר את עיר הבירה לעבר אזורי הקרבות בדרום המוסלמי הודלף על ידי ציפורה, והיהודים החלו לנוע עם כוחות רבים מסאמיאן מזרחה, ללב האימפריה הנוצרית. 

המידע על הפלישה היהודית הגיעה לבסוף אל הקיסר והוא עזב מידית את אזורי הקרבות בדרום. זרע יעקב גייס את צבאו ונלחם כנגד היהודים מלחמה חסרת רחמים שבה לבסוף ניצח צבא אתיופיה את היהודים. סופה של ציפורה היה קשה ואכזרי: היא נרצחה בידי בעלה -הקיסר מול עיני ילדיהם המשותפים. ציון ציפורה נקברה בסתר על ידי בנה באדה מריאם בכנסיית מקדס מריאם שליד העיר דברה ברהן.

ראו גם
------

* יהודית המלכה

הערות שוליים
------------

1. ↑  Richard Pankhurst, The Chronicle of the Emperor Zara Yaqob (1434-1468), Part 4
2. ↑  דוד מולה, חוברת בית הכנסת אבא צברה, עמוד 4.
3. ↑  דוד מולה, חוברת בית הכנסת אבא צברה, עמוד 4.
4. ↑  המסורת הנוצרית גורסת שנרצחה על ידי בנה מאדאם.